El Refugi d'Animals de Paterna rep una donació de 300kg d'aliment per part del Girona FC
16/08/2022

# El Refugi d'Animals de Paterna rep una donació de 300kg d'aliment per part del Girona FC

[![El Refugi d'Animals de Paterna rep una donació de 300kg d'aliment per part del Girona FC](/images/noticias/2022/8/8257/8257_lg.jpg)](/images/noticias/2022/8/8257/8257_lg.jpg)

16.08.2022

*   El donatiu s'ha realitzat a través de la campanya Animal Respect On Tour de la marca d'alimentació per a mascotes Gosbi, patrocinador de l'equip de futbol, en col·laboració amb Zoolandia, empresa fundada per una família paternera l'any 1966.
*   Al lliurament del donatiu van assistir ahir l'Alcalde de Paterna, Juan Antonio Sagredo, la regidora de Benestar Animal, Merche Navarro, un representant de Zoolandia, Enrique Sanz, i dos jugadors del Girona FC, amb motiu de l'arribada de l'equip a València per a disputar el primer partit de la Lliga que va tindre lloc diumenge passat a Mestalla.

El Refugi Municipal d'Animals de l'Ajuntament de Paterna ha rebut una donació de 300 kg d'aliment per part el Girona Futbol Club. Aquesta concessió ha sigut possible a través de la campanya Animal Respect On Tour de Gosbi Pet Food, marca d'alimentació natural per a animals i patrocinador de l'equip de futbol, en col·laboració amb Zoolandia, empresa fundada per una família paternera l'any 1966.

Al lliurament del donatiu van assistir l'Alcalde de Paterna, Juan Antonio Sagredo, la regidora de Benestar Animal, Mercedes Navarro, un representant de Zoolandia, Enrique Sanz, i dos jugadors del Girona FC, amb motiu de l'arribada de l'equip a València per a disputar el primer partit de la Lliga que va tindre lloc diumenge passat a Mestalla.

La regidora de Benestar Animal, Merche Navarro, ha destacat que “a través d'aquesta donació s'aferma la figura de Paterna com a ciutat Animal Friendly i es reconeix el treball que realitzem des de l'equip de govern socialista per a continuar millorant la qualitat de vida dels animals en la nostra localitat”.

El Refugi Municipal beneficiari d'aquesta donació ha estrenat recentment noves instal·lacions en una parcel·la de major grandària, amb 1.000 m² de boxs i 2.000m2 de zones verdes d'esplai. Aquest canvi ha suposat un augment de la seua capacitat i la millora de la comoditat de les mascotes rescatades.